Foto: Gazeta.uz Xurshid Mirzohidov O‘zbekiston Milliy teleradiokompaniyasi rahbarligidan ketdi. Hozircha uning iste’fosi sababi aniq keltirilmadi. Turli manbalarning ma’lumotlari bir-biriga mos kelmayapti. Bundan avvalroq «Kun» manbasi prezident Shavkat Mirziyoyev uni maddohlikka yo‘l ochib bergani uchun tanqid qilib, ishdan bo‘shatgani haqida bergan ma’lumot tasdiqlanmadi. Eslatib o‘tamiz, Xurshid Mirzohidov shu yilning fevralida 12 yil davomida televideniyega rahbarlik qilgan Alisher Xo‘jayev o‘rniga rahbar etib tayinlangandi.